麥紫莉

麥紫莉，係香港女模特兒，2013年出道，皆因佢話自己上圍尺寸有34G，所以畀傳媒封做「豐滿版」。2017年7月，佢宣佈將會做香港頭一位到日本拍成人電影嘅演員而出名，後證實為講大話。

簡歷
麥紫莉自細同阿爸、阿媽同家姐住馬鞍山公屋，屋企靠綜援維生。佢喺香港道教聯合會純陽小學同青年會書院度畢業。

佢13歲嗰陣，阿爸過咗身。而阿媽又有腎病要醫，加上無心向學，成績差，所以佢完成中六DSE都放棄升學，即刻出嚟打工，正職係售貨員，每月賺萬幾蚊，亦兼職做模特兒，工作包括網上節目主持，同埋網上遊戲《馬場Boss》其中一位代言人。

情感生活方面，麥紫莉話自己拍拖嗰陣曾經俾男友毒打，但依家冇拍拖。

2017年7月，麥紫莉宣佈將會到日本拍AV，為咗賺錢令屋企人生活好啲，據報佢將會接拍兩套作品，有機會同日本著名AV男優南佳也、清水健、中村DAIKI等等合作，每套酬金廿萬港紙。

2017年9月，麥紫莉親口認咗佢係以拍AV為名，為引起關注、獲得名氣而作嘅大話。

演出

電視節目 
2017年：《KO KOL》第20集嘉賓
2018年：《G-1格鬥會2》參賽者

電視劇
2019年：《黑市 — 嚇親萬理通》 飾演 探險者D
2021年：《太平紋身店》 飾演 獨眼龍女伴
2023年：《極度俏郎君》 飾演 敏敏

寫真雜誌
2017年7月：Bubble寫真月刊第67期 ISBN 978-988-192-883-2

素海霖
王籽

香港女模特兒
紫莉